text: Старшыня райвыканкама даў таксама даручэнне кіраўнікам гаспадарак паклапаціцца пра вяскоўцаў, не пакінуць іх сам-насам з праблемай пасадкі “сотак”.
  Блокам разглядаліся пытанні аб выкананні ў раёне Закона Рэспублікі Беларусь “Аб асновах дзейнасці прафілактыкі правапарушэнняў”, а таксама мерапрыемстваў ва ўхіленні правапарушэнняў у сферы сямейна-бытавых адносін, інфармацыйная запіска райпракуратуры “Аб стане законнасці і правапарадку на тэрыторыі Жабінкаўскга раёна ў 2010 годзе”. Аналіз стану злачыннасці ў раёне сведчыць, што летась павялічылася колькасць зарэгістраваных злачынстваў па ўсіх лініях служб. Як паведаміла намеснік пракурора раёна А.М.Сідарук і ў гэтым годзе сітуацыя не радуе. Студзень даў рост у параўнанні з леташнім месяцам ад 9 да 13 выпадкаў. Якое выйсце? Актывізаваць прафілактычную работу і ў працоўных калектывах, і сярод падлеткаў, удасканальваць дзейнасць грамадскіх фарміраванняў.